ai4bharat/Pralekha huggingface dataset:
প্রধানমন্ত্রীরদপ্তর
আচার্য কৃপালানীকে তাঁর জয়ন্তীতে স্মরণ করলেন প্রধানমন্ত্রী
নতুন দিল্লি, ১১ নভেম্বর, ২০২১
ভারতের স্বাধীনতা সংগ্রামে অসামান্য অবদানের জন্য প্রধানমন্ত্রী শ্রী নরেন্দ্র মোদী আচার্য কৃপালানীকে স্মরণ করেছেন। আজ আচার্য কৃপালানী জয়ন্তীতে দেশের জন্য তাঁর মহান চিন্তা-ভাবনা তথা পরিবেশের সুরক্ষা ও সামাজিক ক্ষমতায়ণে অসামান্য অবদানের প্রশংসা করেন প্রধানমন্ত্রী।
এক ট্যুইটে প্রধানমন্ত্রী বলেছেন, "বাপুর নেতৃত্বে ভারতের স্বাধীনতা সংগ্রামে আচার্য কৃপালানী অগ্রভাগে থেকেছেন। দেশের প্রতি তাঁর মহান চিন্তা-ভাবনা ছিল এবং সাংসদ হিসেবে তা পূরণ করেছেন। পরিবেশের সুরক্ষা ও সামাজিক ক্ষমতায়ণের লক্ষ্যে তাঁর অবদান অসীম। আচার্য কৃপালানী জয়ন্তীতে তাঁকে স্মরণ করি।"
CG/BD/AS/
(
প্রধানমন্ত্রীরদপ্তর
কিশতোয়ার-এর দুর্ঘটনায় প্রধানমন্ত্রী শোক প্রকাশ করেছেন
প্রধানমন্ত্রীর জাতীয় ত্রাণ তহবিল থেকে এককালীন সাহায্যের ঘোষণা
নয়াদিল্লি, ৩১ আগস্ট, ২০২২
প্রধানমন্ত্রী শ্রী নরেন্দ্র মোদী কিশতোয়ার-এর দুর্ঘটনায় ৮ জনের মৃত্যুতে গভীর শোক প্রকাশ করেছেন।
প্রধানমন্ত্রী জাতীয় ত্রাণ তহবিল থেকে দুর্ঘটনায় মৃতদের নিকটাত্মীয়কে এককালীন ২ লক্ষ টাকা ও আহতদের ৫০ হাজার টাকা করে সাহায্যের ঘোষণা করেছেন।
প্রধানমন্ত্রীর কার্যালয় থেকে ট্যুইটে জানানো হয়েছে;
“কিশতোয়ার-এর দুর্ঘটনায় আমি মর্মাহত। নিহতদের পরিবার-পরিজনকে সমবেদনা জানাই। আহতদের দ্রুত আরোগ্য কামনা করি। মৃতদের প্রত্যেক নিকটাত্মীয়কে প্রধানমন্ত্রী জাতীয় ত্রাণ তহবিল থেকে ২ লক্ষ টাকা ও আহতদের প্রত্যেককে ৫০ হাজার টাকা সাহায্য দেওয়া হবে।”
PG/PM/NS
(
মানবসম্পদবিকাশমন্ত্রক
ভাষা সঙ্গম মোবাইল অ্যাপ
নতুন দিল্লি, ০৮ ডিসেম্বর, ২০২১
ভাষার সঙ্গম হচ্ছে একটি মোবাইল অ্যাপ, এটি অ্যান্ড্রয়েড এবং আইওএস উভয় প্লাটফর্মে তৈরি করা হয়েছে। এই অ্যাপ ব্যবহারকারীদের নির্ধারিত ভারতীয় ভাষায় দৈনিন্দিন কথোপকথনের সাধারণ অভিব্যক্তির সাথে পরিচিত করতে সাহায্য করে। এই অ্যাপটিতে একশর বেশি বাক্য রয়েছে। বিভিন্ন থিমের ওপর ডিজাইন করা হয়েছে যা মানুষকে ২২ টি ভারতীয় ভাষায় কথোপকথন শিখতে সাহায্য করে। এই অ্যাপটি তৈরির লক্ষ্য হচ্ছে এক ভারত শ্রেষ্ঠ ভারত- এর চেতনাকে বিকশিত করা। এর উদ্দেশ্য, ভারতের বিভিন্ন রাজ্যের নানান ভাষা শিখতে এবং তাদের সংস্কৃতির কাছাকাছি আসতে সাহায্য করা।
আজ রাজ্যসভায় এক লিখিত প্রশ্নের জবাবে কেন্দ্রীয় শিক্ষা প্রতিমন্ত্রী ডঃ সুভাষ সরকার এই তথ্য জানিয়েছেন।
CG/ SB
(Visitor Counter : 99
প্রধানমন্ত্রীরদপ্তর
প্রধানমন্ত্রী ১৩ নভেম্বর জামনগর এবং জয়পুরে দুটি অত্যাধুনিক আয়ুর্বেদিক প্রতিষ্ঠানের উদ্বোধন করবেন
নয়াদিল্লি, ১১ নভেম্বর, ২০২০
প্রধানমন্ত্রী শ্রী নরেন্দ্র মোদী পঞ্চম আয়ুর্বেদ দিবসে জামনগরে ইনস্টিটিউট অফ টিচিং অ্যান্ড রিসার্চ  এবং জয়পুরের ন্যাশনাল ইনস্টিটিউট অফ আয়ুর্বেদ -এর ১৩ই নভেম্বর ভিডিও কনফারেন্সের মাধ্যমে উদ্বোধন করবেন। এই দুটি প্রতিষ্ঠান একবিংশ শতাব্দীতে আয়ুর্বেদের উন্নয়নে আন্তর্জাতিক স্তরে নেতৃত্বদান করবে।
প্রেক্ষাপট :
ধন্বন্তরি জয়ন্তীতে ২০১৬ সাল থেকে প্রতি বছর আয়ুর্বেদ দিবস উদযাপিত হচ্ছে। এ বছর ১৩ই নভেম্বর এই দিনটি পালন করা হবে। আয়ুর্বেদ দিবসের মাধ্যমে এই পেশার সঙ্গে যুক্ত ব্যক্তিদের প্রতি শ্রদ্ধা প্রদর্শন এবং সমাজে এর গুরুত্বের কথাই খালি বোঝানো হয় না, উৎসব উদযাপনের আবহেও এই দিনটি পালনের প্রয়োজনীয়তা বোঝানো হয়। আয়ুর্বেদের কোভিড-১৯ মহামারীর প্রেক্ষিতে গুরুত্বপূর্ণ ভূমিকাকে এ বছরের আয়ুর্বেদ দিবসে মূল ভাবনা হিসেবে রাখা হয়েছে।
আয়ুষ ব্যবস্থার বিপুল যে সম্ভাবনাকে এখনও স্বাস্থ্য পরিষেবা কাজে লাগানো হয়নি, সেগুলি ভারতের জনস্বাস্থ্যের বিভিন্ন সমস্যার মোকাবিলায় যথাযথ এবং ব্যয়সাশ্রয়ী পদ্ধতিতে কাজে লাগানোই সরকারের মূল উদ্দেশ্য। একইসঙ্গে, আয়ুষ শিক্ষার আধুনিকীকরণের ওপরেও জোর দেওয়া হচ্ছে। বিগত ৩-৪ বছর ধরে এর জন্য বিভিন্ন পদক্ষেপ নেওয়া হয়েছে। জামনগরের আইটিআরএ-কে একটি জাতীয় গুরুত্বপূর্ণ প্রতিষ্ঠান এবং জয়পুরের এনআইএ-কে একটি ডিমড ইউনিভার্সিটি হিসেবে গড়ে তোলার মধ্য দিয়ে দেশে আয়ুর্বেদের গুরুত্ব বোঝানো হচ্ছে। এর ফলে, আয়ুর্বেদ শিক্ষার আধুনিকীকরণ সুনিশ্চিত হবে এবং চিরায়ত চিকিৎসা ব্যবস্থারও মানোন্নয়ন ঘটানো হবে। এর মাধ্যমে আয়ুর্বেদ শিক্ষা, বিভিন্ন পাঠক্রম তৈরি জাতীয় এবং আন্তর্জাতিক অনুসারে করা হবে যার ফলে, আধুনিক পদ্ধতিতে গবেষণার সুযোগ তৈরি হবে।
বিজ্ঞানওপ্রযুক্তিমন্ত্রক
অভিনব চৌম্বকীয় এবং টপোলজিক্যাল কোয়ান্টাম উপকরণ ক্ষেত্রে কলকাতার এস. এন. বোস ন্যাশনাল সেন্টার ফর বেসিক সায়েন্সেস  এবং জার্মানির ড্রেসডেনে অবস্থিত লিবনিজ-ইনস্টিটিউট ফর ফাস্টকর্পার-অ্যান্ড ওয়ার্কস্টফফর্শুং ড্রেসডেন ই.ভি-র মধ্যে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন
নতুন দিল্লি, ০৮ জুন, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভাকে আজ ‘অভিনব চৌম্বকীয় এবং টপোলজিক্যাল কোয়ান্টাম উপকরণ’ ক্ষেত্রে বৈজ্ঞানিক সহযোগিতার লক্ষ্যে কলকাতার এস. এন. বোস ন্যাশনাল সেন্টার ফর বেসিক সায়েন্সেস  এবং জার্মানির ড্রেসডেনে অবস্থিত লিবনিজ-ইনস্টিটিউট ফর ফাস্টকর্পার-অ্যান্ড ওয়ার্কস্টফফর্শুং ড্রেসডেন ই.ভি -র মধ্যে স্বাক্ষরিত সমঝোতাপত্রের বিষয়ে অবহিত করা হয়।
কোয়ান্টাম উপকরণ নিয়ে গবেষণা বিশ্বব্যাপী দৃষ্টি আকর্ষণ করেছে। কারণ ভবিষ্যতে কোয়ান্টাম প্রযুক্তির বিকাশের সম্ভাবনা রয়েছে। এই যৌথ উদ্যোগের মূল লক্ষ্য হল ভারত-জার্মানির মধ্যে পারস্পরিক সহযোগিতা বৃদ্ধি, সুযোগ সুবিধার ব্যবস্থা এবং চৌম্বকীয় ও টপোলজিক্যাল কোয়ান্টাম উপকরণ ক্ষেত্রে জ্ঞানের অগ্রগতি সহজ করা। বিশেষ করে এই সহযোগিতার মধ্যে পরীক্ষা ও গণনামূলক সম্পদের আদানপ্রদান, প্রযুক্তিগত ও পেশাদার সহায়তা বিনিময় এবং গবেষণা পরিচালনার জন্য শিক্ষক ও গবেষকদের মধ্যে পারস্পরিক সাহায্য বজায় থাকবে। আশা করা যাচ্ছে, দুই দেশের মধ্যে এই সহযোগিতা পারস্পরিক, সর্বোত্তম প্রয়াস এবং ঘন ঘন বার্তালাপের ভিত্তিতে প্রয়োজনীয় জ্ঞানের বিকাশসাধন হবে।
এসএনবিএনসিবিএস সম্পর্কে :
এস. এন. বোস ন্যাশনাল সেন্টার ফর বেসিক সায়েন্সেস  হল একটি স্বশাসিত গবেষণা প্রতিষ্ঠান। ১৯৮৬ সালে কেন্দ্রীয় সরকারের বিজ্ঞান ও প্রযুক্তি বিভাগের আওতায় নথিভুক্ত সোসাইটি হিসেবে এটি প্রতিষ্ঠিত হয়। অধ্যাপক সত্যেন্দ্র নাথ বসু-র জীবন ও কর্মকাণ্ডকে সম্মান জানাতে এই কেন্দ্রের প্রতিষ্ঠা হয়েছিল। সত্যেন্দ্র নাথ বসু ছিলেন তত্ত্ব বিষয়ক পদার্থবিজ্ঞানের একজন মহান ব্যক্তিত্ব। কোয়ান্টাম মেকানিক্স এবং কোয়ান্টাম পরিসংখ্যানের উন্নয়নে কিছু মৌলিক ধারণা দিয়েছিলেন তিনি। কয়েক বছর ধরে এই কেন্দ্রটি মৌলিক বিজ্ঞানের গবেষণা ও উন্নয়নের জন্য একটি অন্যতম প্রধান প্রতিষ্ঠান হিসেবে আবির্ভূত হয়েছে। বিশেষ করে ভৌত বিজ্ঞান এবং সংশ্লিষ্ট শাখায় পরীক্ষামূলক, তত্ত্ব বিষয়ক ও গণনা শক্তি ব্যবহারে উল্লেখযোগ্য অবদান রেখেছে এই প্রতিষ্ঠান।
আইএফডাব্লুউ সম্পর্কে :
আইএফডাব্লুউ একটি বিশ্ববিদ্যালয় না হয়েও অন্যতম গবেষণা প্রতিষ্ঠান এবং লিবনিজ অ্যাসোসিয়েশের সদস্য। আইএফডাব্লুউ ড্রেসডেন হল আধুনিক পদার্থ বিজ্ঞানের সঙ্গে যুক্ত একটি সংস্থা। অভিনব উপকরণ এবং পণ্যের প্রযুক্তিগত বিকাশের সঙ্গে পদার্থ বিদ্যা, রসায়নের পাশাপাশি পদার্থ বিজ্ঞানের অনুসন্ধানমূলক গবেষণা ক্ষেত্রে কাজ করে থাকে এই সংস্থা।
CG/SS/SKD
(Visitor Counter : 73
প্রধানমন্ত্রীরদপ্তর
৩০ জুলাই অনুষ্ঠিত সর্বভারতীয় জেলা আইনী পরিষেবা কর্তৃপক্ষের প্রথম সম্মেলনের উদ্বোধনী অধিবেশনে প্রধানমন্ত্রীর ভাষণ
নয়াদিল্লি, ২৯ জুলাই, ২০২২
প্রধানমন্ত্রী শ্রী নরেন্দ্র মোদী ৩০ জুলাই সকাল ১০টায় বিজ্ঞান ভবনে সর্বভারতীয় জেলা আইনী পরিষেবা কর্তৃপক্ষের প্রথম সম্মেলনের উদ্বোধনী অধিবেশনে ভাষণ দেবেন।
বিজ্ঞান ভবনে ৩০ এবং ৩১ জুলাই জেলা আইনী পরিষেবা কর্তৃপক্ষের প্রথম জাতীয় স্তরের সম্মেলনটি জাতীয় আইনী পরিষেবা কর্তৃপক্ষ  আয়োজন করছে। দেশজুড়ে জেলা আইনী পরিষেবা কর্তৃপক্ষগুলির কাজের ধারা যাতে অভিন্ন থাকে এবং প্রতিটি সংস্থার মধ্যে সমন্বয় গড়ে তোলার জন্য সম্মেলনে আলোচনা করা হবে।
দেশে মোট ৬৭৬টি জেলা আইনী পরিষেবা কর্তৃপক্ষ রয়েছে। সংশ্লিষ্ট জেলা শাসক এই সংস্থাটির চেয়ারম্যানের দায়িত্ব পালন করেন। নালসা, আইনী সহায়তা এবং আইন সংক্রান্ত সচেতনতা কর্মসূচীগুলি জেলা আইনী পরিষেবা কর্তৃপক্ষ এবং রাজ্য আইন পরিষেবা কর্তৃপক্ষের সহায়তায় আয়োজন করে। নালসা পরিচালিত লোক আদালতগুলির মাধ্যমে জেলা আদালতগুলিতে মামলার বোঝা কমাতে জেলা আইনী পরিষেবা কর্তৃপক্ষ উল্লেখযোগ্য ভূমিকা পালন করে।
PG/CB/NS
(
অর্থমন্ত্রক
আর্থিক সহযোগিতা ও উন্নয়ন সংস্থা/জি-২০-র কর সম্পর্কিত সুসংবদ্ধ কাঠামোতে ভারত সামিল হয়েছে
নয়াদিল্লি, ০২ জুলাই, ২০২১
আর্থিক সহযোগিতা ও উন্নয়ন সংস্থা /জি-২০’র ভারত সহ অধিকাংশ সদস্য দেশ বৃহস্পতিবার একটি গুরুত্বপূর্ণ ঘোষণা করেছে। সমস্ত সদস্য দেশ ঘোষণা অনুযায়ী সম্মত হয়েছে যে, অর্থ-ব্যবস্থায় ডিজিটাইজেশনের ফলে কর সম্পর্কিত চ্যালেঞ্জগুলির সমাধান করা প্রয়োজন। উল্লেখ করা যেতে পারে, বহুজাতিক সংস্থা/শিল্পোদ্যোগগুলি তাদের মুনাফা করের হার বেশি এমন দেশ থেকে সরিয়ে কর হার কম এমন দেশে স্থানান্তরিত করে। এর ফলে, উচ্চ করের দেশগুলিতে কর-ভিত্তি প্রভাবিত হয়।
এই ঘোষণাপত্রে দুটি সমাধানের প্রস্তাব করা হয়েছে। এর একটি হ’ল মুনাফার অতিরিক্ত অংশ দেশ-বিদেশের বাজারে স্থানান্তরিত করা এবং দ্বিতীয়ত, ন্যূনতম কর ব্যবস্থা চালু করা, যাতে কর সংক্রান্ত বিধি কার্যকর করা যায়।
সদস্য দেশগুলির মধ্যে মুনাফার অর্থ ভাগ করে নেওয়া এবং কর বিধির মধ্যে গুরুত্বপূর্ণ কিছু বিষয়ে আরও আলাপ-আলোচনার প্রয়োজনীয়তার পক্ষে সওয়াল করা হয়। এছাড়াও, এই প্রস্তাবের বিভিন্ন খুঁটিনাটি দিক নিয়ে আগামী মাসগুলিতে আলাপ-আলোচনার মাধ্যমে এক সর্বসম্মত সিদ্ধান্তে পৌঁছনোর লক্ষ্যে প্রাথমিক আলোচনা হয়েছে। সদস্য দেশগুলির পক্ষ থেকে যে সমস্ত গুরুত্বপূর্ণ বিষয় সমাধানের ওপর অগ্রাধিকারের কথা বলা হয়েছে, তাতে বাজার মুনাফার একটি অংশ সদস্য দেশগুলির মধ্যে ভাগ করে নেওয়ার জন্য ভারতের দৃঢ় অবস্থান নিয়ে আলোচনার প্রয়োজনীয়তা রয়েছে বলে মত প্রকাশ করা হয়েছে। এছাড়াও, মুনাফা বন্টনের ক্ষেত্রে চাহিদার বিষয়গুলি বিবেচনায় রাখা, সীমান্তপারে মুনাফা হস্তান্তরের ক্ষেত্রে সমস্যাগুলি দূর করা সহ বাণিজ্যের ক্ষেত্রে কর দায়বদ্ধতাগুলি মেনে চলার ওপর গুরুত্ব দেওয়া হয়েছে।
ভারত সর্বদাই এমন এক সর্বসম্মত সমাধানের পক্ষে সওয়াল করে এসেছে, যা কার্যকর করা ও মেনে চলা সমস্ত সদস্য দেশের কাছেই সহজ হবে। একই সঙ্গে, এই সমাধানের ফলে বাজার ব্যবস্থায় দীর্ঘস্থায়ীভাবে মুনাফার বিষয়টি সুনিশ্চিত হবে। এর ফলে, উন্নয়নশীল ও উদীয়মান অর্থনীতিগুলি আরও উপকৃত হতে পারে। ভারত সর্বসম্মত-ভিত্তিতে মুনাফা হস্তান্তর থেকে কর ব্যবস্থা কার্যকর করা প্রতিটি ক্ষেত্রে গঠনমূলক ভূমিকা পালনে অঙ্গীকারবদ্ধ। এই লক্ষ্যে আন্তর্জাতিক কর ব্যবস্থার সংস্কারে সক্রিয় ভূমিকা পালনেও ভারত প্রস্তুত রয়েছে।
CG/BD/SB
(Visitor Counter : 212
মন্ত্রিসভারঅর্থনৈতিকবিষয়সংক্রান্তকমিটি
কেন্দ্রীয় মন্ত্রিসভা বহির্দেশীয় সহায়তায় জলাধার পুনর্বাসন ও উন্নয়ন প্রকল্পের দ্বিতীয় ও তৃতীয় পর্ব অনুমোদন করেছে
নয়াদিল্লি, ২৯ অক্টোবর, ২০২০
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয়ক কমিটির বৈঠকে বিশ্ব ব্যাঙ্ক এবং এশীয় পরিকাঠামো বিনিয়োগ ব্যাঙ্ক-এর সহায়তায় দ্বিতীয় ও তৃতীয় পর্বে জলাধার পুনর্বাসন ও উন্নয়ন প্রকল্পে অনুমোদন দেওয়া হয়েছে। দেশজুড়ে নির্দিষ্ট কয়েকটি জলাধারের সুরক্ষা ও মানোন্নয়নকে নিশ্চিত করা ছাড়াও এইসব জলাধারগুলির পরিচালন সংক্রান্ত বিষয়গুলি এখানে বিবেচিত হবে।
পুরো প্রকল্পের জন্য ব্যয় হবে ১০,২১১ কোটি টাকা। ১০ বছর ধরে দুটি পর্বে এই প্রকল্প বাস্তবায়িত হবে। ২০২১-এর এপ্রিল থেকে ২০৩১-এর মার্চ মাস পর্যন্ত প্রতিটি পর্বের মেয়াদ হবে ছয় বছর। এই প্রকল্পের জন্য ৭ হাজার কোটি টাকা দেবে আন্তর্জাতিক সংস্থাগুলি। বাকি ৩,২১১ কোটি টাকা রূপায়ণকারী সংস্থাগুলি দেবে। কেন্দ্র ঋণবাবদ ১,০২৪ কোটি টাকা এবং অন্যান্য আনুষঙ্গিক খরচবাবদ ২৮৫ কোটি টাকার খরচ বহন করবে।
এই প্রকল্প বাস্তবায়নের জন্য যে উদ্দেশ্যগুলি রাখা হয়েছে সেগুলি হল :
 নির্ধারিত জলাধার এবং জলাধার সংলগ্ন ব্যবস্থাপনায় স্থিতিশীলভাবে সুরক্ষা সংক্রান্ত বিষয়গুলির উন্নয়ন ঘটানো হবে।
 জলাধারগুলির নিরাপত্তা নিশ্চিত করার জন্য কেন্দ্রীয় স্তরে এবং সংশ্লিষ্ট রাজ্যগুলিকে যুক্ত করা হবে।
 নির্ধারিত কয়েকটি জলাধার থেকে রাজস্ব আদায়ের জন্য বিকল্প কিছু পন্থাপদ্ধতি বিবেচনা করা হবে। এই অর্থের মাধ্যমে ওই জলাধারগুলির রক্ষণাবেক্ষণের কাজ করা হবে।
এই প্রকল্পের ফলে আর যেসব জিনিসগুলি বিবেচনার মধ্যে রাখা হবে সেগুলি হল :
 জলাধার এবং তৎসংলগ্ন অঞ্চলের পুনর্বাসন ও উন্নয়নের কাজ করা হবে।
 সংশ্লিষ্ট রাজ্য ও কেন্দ্র সংস্থাগুলি জলাধারের সুরক্ষা সংক্রান্ত বিষয়গুলিকে আরও দৃঢ় করবে।
 কয়েকটি জলাধারের রাজস্ব সংক্রান্ত ব্যবস্থাপনার দিক খতিয়ে দেখা হবে যাতে উপার্জিত অর্থের মাধ্যমে ওই জলাধারগুলির রক্ষণাবেক্ষণ ও পরিচালনার কাজ করা যায়।
 প্রকল্পের ব্যবস্থাপনা।
দেশের যে ৭৩৬টি জলাধারে এই কাজ করা হবে, তার মধ্যে অন্ধ্রপ্রদেশের ৩১টি, ভাকরা-বিয়াস ব্যবস্থাপনা পর্ষদের দুটি, ছত্তিশগড়ের পাঁচটি, ডিভিসি-র পাঁচটি, গোয়ার দুটি, গুজরাটের ছয়টি, ঝাড়খণ্ডের ৩৫টি, কর্ণাটকের ৪১টি, কেরলের ২৮টি, মধ্যপ্রদেশের ২৭টি, মহারাষ্ট্রের ১৬৭টি, মণিপুরের দুটি, মেঘালয়ের ছয়টি, ওড়িশার ৩৬টি, পাঞ্জাবের ১২টি, রাজস্থানের ১৮৯টি, তামিলনাড়ুর ৫৯টি, তেলেঙ্গানার ২৯টি, উত্তরপ্রদেশের ৩৯টি, উত্তরাখণ্ডের ছয়টি এবং পশ্চিমবঙ্গের নয়টি জলাধার রয়েছে।
CG/CB/DM
(
আয়ুষ
কোভিড-১৯ সংকট আয়ুষ চিকিৎসা ব্যবস্থায় গবেষণা সংস্কৃতিকে উদ্বুদ্ধ করেছে
নয়াদিল্লী, ৩০ সেপ্টেম্বর, ২০২০
কোভিড-১৯ মহামারী আয়ুষ চিকিৎসা ব্যবস্থার স্বাস্থ্য রক্ষা এবং রোগ প্রতিরোধের বিষয়ে চর্চা বাড়িয়েছে। কিন্তু যে বিষয়টি অগোচরে থেকে গেছে সেটি হল আয়ুষ চিকিৎসা ব্যবস্থায় দেশজুড়ে প্রমাণ ভিত্তিক গবেষণা চলছে।
ক্লিনিক্যাল ট্রায়াল রেজিস্ট্রি অফ ইন্ডিয়া  সূত্রে জানা গেছে কোভিড-১৯এর জন্য যেসব নিবন্ধীকৃত পরীক্ষামূলক উদ্যোগ ১লা মার্চ থেকে ২৫শে জুন পর্যন্ত নেওয়া হয়েছে তার মধ্যে আর্য়ুবেদ চিকিৎসা ব্যবস্থায় ৫৮টি প্রয়াস গ্রহণ করা হয়েছে।
সিটিআরআই-তে আগস্ট মাসে প্রাপ্ত তথ্য অনুসারে ২০৩টি পরীক্ষামূলক উদ্যোগ নিবন্ধীকরণের কাজ হয়েছে। এর মধ্যে ৬১.৫ শতাংশ আয়ুষ চিকিৎসা ব্যবস্থার আওতাধীন। ‘জার্নাল অফ রিসার্চ ইন আর্য়ুবেদিক সায়েন্সেস’ এই বইটিতে ‘আর্য়ুবেদ রিসার্চ স্টাটিজ অন কোভিড-১৯ রেজিস্টার্ড ইন সিটিআরআই : আ ক্রিটিকাল অ্যাপ্রেইজাল’ নিবন্ধে আয়ুষ চিকিৎসা ব্যবস্থায় গবেষণা সংস্কৃতি বৃদ্ধির বিষয়টিতে আলোকপাত করা হয়েছে।
সিটিআরআই সূত্রে জানা গেছে আর্য়ুবেদ এবং কোভিড-১৯ সংক্রান্ত বিভিন্ন পরীক্ষা-নিরীক্ষার মধ্যে ৭০ শতাংশই সরকারি উদ্যোগে নেওয়া হয়েছে। এই পরীক্ষা-নিরীক্ষাগুলি গবেষকদের কাছে বিভিন্ন গুরুত্বপূর্ণ তথ্য সরবরাহ করেছে যার মাধ্যমে তারা কোভিড-১৯এর মোকাবিলায় আর্য়ুবেদের ব্যবহার নিয়ে পরবর্তী নীতি কৌশল তৈরি করতে পারবেন। এই পরীক্ষা-নিরীক্ষাগুলি শেষ হলে প্রকাশিত নিবন্ধের মাধ্যমে নীতি নির্ধারকরা জনস্বাস্থ্যের ক্ষেত্রে আয়ুষ চিকিৎসা ব্যবস্থার কার্যকারিতা সম্পর্কে একটি ধারণা পাবেন। একইসঙ্গে আন্তর্জাতিক স্তরে বৈজ্ঞানিকরাও ভারতে কোভিড-১৯এর মোকাবিলায় আর্য়ুবেদ চিকিৎসার মাধ্যমে বিভিন্ন পরীক্ষা-নিরীক্ষা সম্পর্কে জানতে পারবেন। এর ফলে জাতীয় এবং আন্তর্জাতিক স্তরে যৌথভাবে পরীক্ষা-নিরীক্ষা করার সম্ভাবনা তৈরি হবে।
এই পরীক্ষা-নিরীক্ষাগুলির মধ্যে ৫৮টি নিবন্ধীকৃত উদ্যোগের তথ্য পাওয়া গেছে যেখানে ৫২টি  হস্তক্ষেপমূলক উদ্যোগ এবং ৬টি  নিরীক্ষণমূলক উদ্যোগ। এই পরীক্ষার ক্ষেত্রে বেশিরভাগ জায়গায় প্রাপ্ত বয়স্কদের ওপর পরীক্ষা চালানো হয়েছে। ৫৩টি পরীক্ষায়  ১৮ বছরের উর্দ্ধে অংশগ্রহণকারীদের ওপর পরীক্ষা-নিরীক্ষা চালানো হয়। মাত্র ৫টি ক্ষেত্রে  ১৮ বছরের কম বয়সিদের ওপর পরীক্ষা চালনা হয়েছে। সেন্ট্রাল কাউন্সিল ফর রিসার্চ ইন আর্য়েবেদিক সায়েন্সেসের গবেষকরা কোভিড-১৯এর প্রতিরোধে বিস্তারিতভাবে বিভিন্ন পরীক্ষা-নিরীক্ষার বিষয়ে জানিয়েছেন। এছাড়াও নিবন্ধীকরণের তারিখ এবং কবে থেকে পরীক্ষা শুরু হয়েছে, কাদের কাদের ওপর পরীক্ষা করা হয়েছে সেসব তথ্যের ওপর নজর রাখা হচ্ছে। সিটিআরআই-এর পয়লা মার্চ থেকে ২৫শে জুন পর্যন্ত প্রাপ্ত তথ্যের সাহায্যে এই বিষয়ে নজর রাখা হচ্ছে।
এই ক্ষেত্রে নিবন্ধীকৃত পরীক্ষা-নিরীক্ষার বৃদ্ধি পাওয়ায় আয়ুষ চিকিৎসা ব্যবস্থার মাধ্যমে সমসাময়িক বিভিন্ন তথ্য পাওয়া যাচ্ছে। এর ফলে দেশে জনস্বাস্থ্য সংক্রান্ত ক্ষেত্রে আয়ুষ ব্যবস্থায় চিকিৎসার নতুন সম্ভাবনা তৈরি হয়েছে।
CG/CB /NS
(Visitor Counter : 115
প্রধানমন্ত্রীরদপ্তর
শ্রী শ্রী হরিচাঁদ ঠাকুরের জন্মদিনে প্রধানমন্ত্রীর শ্রদ্ধা নিবেদন
নতুন দিল্লি, ৯ই এপ্রিল, ২০২১
প্রধানমন্ত্রী শ্রী নরেন্দ্র মোদী শ্রী শ্রী হরিচাঁদ ঠাকুরকে তাঁর জন্মদিনে শ্রদ্ধা নিবেদন করেছেন। এক ট্যুইট বার্তায় শ্রী মোদী বলেছেন;
“মহান শ্রী শ্রী হরিচাঁদ ঠাকুরকে তাঁর জন্মদিনে প্রণাম জানাই। তাঁর জীবন ও আদর্শ বহু মানুষকে শক্তি যোগায়। তিনি শিক্ষা ও সামাজিক ক্ষমতায়নের উপর যথেষ্ট গুরুত্ব দিতেন। মতুয়া সম্প্রদায়ের দয়া ও পরদুঃখকাতরতা তাঁর মূল্যবোধের প্রতিফলন।”
প্রধানমন্ত্রী তাঁর সম্প্রতি বাংলাদেশ সফরে ওরাকান্দির ঠাকুরবাড়ি দর্শনের কথাও উল্লেখ করেছেন।
তিনি বলেছেন, “মাত্র কয়েক সপ্তাহ আগে আমি ওরাকান্দি ঠাকুরবাড়িতে গিয়েছিলাম। সেই পবিত্র মুহুর্তটিকে আমি সব সময় স্মরণ করি। “
CG/CB/SFS
(Visitor Counter : 114
নির্বাচনকমিশন
নির্বাচন কমিশন সোশ্যাল মিডিয়া প্ল্যাটফর্মগুলির জন্য নির্বাচনের সঙ্গে যুক্ত ‘স্বেচ্ছাকৃত আচরণ বিধি’ জারি করল
কলকাতা, ২৫ মার্চ, ২০১৯
ভারতের নির্বাচন কমিশন গত শনিবার  সপ্তদশ লোকসভা নির্বাচন সহ অন্ধ্রপ্রদেশ, অরুণাচল প্রদেশ ও সিকিমে বিধানসভা নির্বাচনের প্রেক্ষিতে সম্প্রচার সম্পর্কিত এক বিজ্ঞপ্তি জারি করেছে।
এই বিজ্ঞপ্তিতে বলা হয়েছে যে, সমস্ত ইন্টারনেট ওয়েবসাইট এবং সোশ্যাল মিডিয়া প্ল্যাটফর্মগুলিকে ২০০০ সালের তথ্যপ্রযুক্তি আইন এবং নির্বাচন কমিশনের পক্ষ থেকে ২০১৩-র ২৫শে অক্টোবর জারি করা নীতি-নির্দেশিকা অবশ্যই মেনে চলবে। রাজনৈতিক বিজ্ঞাপন প্রচারের ক্ষেত্রে ইন্টারনেট ওয়েবসাইট ও সোশ্যাল মিডিয়া প্ল্যাটফর্মগুলিকে রাজ্য বা জেলাস্তরীয় কমিটির কাছ থেকে আগাম অনুমোদনপত্র নেওয়া বাধ্যতামূলক করা হয়েছে।
ভারতের ইন্টারনেট ও মোবাইল সংগঠন , আসন্ন লোকসভা নির্বাচন এবং চার রাজ্যে বিধানসভা নির্বাচন সহ কয়েকটি আসনের উপ-নির্বাচন পর্ব সুষ্ঠুভাবে সম্পন্ন করতে সোশ্যাল মিডিয়া প্ল্যাটফর্মগুলির অবাধ, সুষ্ঠু ও নৈতিক উপায়ে ব্যবহার সুনিশ্চিত করতে এক স্বেচ্ছাকৃত আচরণ বিধি তৈরি করেছে। এই বিধিতে বলা হয়েছে :
- সোশ্যাল মিডিয়া প্ল্যাটফর্মগুলির মত প্রকাশের স্বাধীনতার বিষয়টিকে বিবেচনায় রেখে এবং যখন যে পরিস্থিতিতে প্রয়োজন হবে সেই অনুযায়ী, যথাযথ নীতি ও প্রক্রিয়া গ্রহণ করা হবে যাতে নির্বাচনী বিষয় সম্পর্কিত তথ্য সকলের কাছে সহজলভ্য হয়।
- এ ধরণের প্ল্যাটফর্মগুলি নির্বাচনী আইন ও অন্যান্য নির্দেশাবলী সহ জনসচেতনতা বাড়াতে স্বেচ্ছায় তথ্য প্রচার করবে এবং নির্বাচনী প্রক্রিয়া সম্পর্কে সাধারণ মানুষকে সচেতন করে তুলবে।
- সোশ্যাল মিডিয়া প্ল্যাটফর্ম এবং ভারতের নির্বাচন কমিশন এমন এক ব্যবস্থা গড়ে তুলেছে যাতে কমিশন ১৯৫১-র জনপ্রতিনিধিত্ব আইনের ১২৬ নং ধারার সম্ভাব্য লঙ্ঘনের ব্যাপারে সংশ্লিষ্ট সোশ্যাল মিডিয়া প্ল্যাটফর্মকে বিজ্ঞপ্তি জারি করতে পারবে। বিধি ভঙ্গের খবরের তিন ঘন্টার মধ্যেই সংশ্লিষ্ট সোশ্যাল মিডিয়া প্ল্যাটফর্মের ক্ষেত্রে আইনি নীতি-নির্দেশিকাগুলি প্রযোজ্য হবে।
- সোশ্যাল মিডিয়া প্ল্যাটফর্মগুলি নির্বাচন কমিশনের জন্য পৃথক এক রিপোর্টিং ব্যবস্থা গড়ে তুলছে। এছাড়াও, সাধারণ নির্বাচনের সময় তথ্য আদানপ্রদানের জন্য সোশ্যাল মিডিয়াগুলি বিশেষজ্ঞদের নিয়ে গঠিত দল নিয়োগ করছে।
- সোশ্যাল মিডিয়া প্ল্যাটফর্মগুলি প্রাসঙ্গিক সমস্ত রাজনৈতিক বিজ্ঞাপনদাতাদের জন্য এক ব্যবস্থা গড়ে তুলবে যেখানে নির্বাচন কমিশন বা নির্বাচন কমিশনের যে মিডিয়া সার্টিফিকেশন ও মনিটরিং কমিটি রয়েছে তাদের পক্ষ থেকে জারি করা বিজ্ঞাপন সংক্রান্ত আগাম অনুমোদনপত্র জমা দিতে হবে।
- অর্থের বিনিময়ে রাজনৈতিক বিজ্ঞাপনগুলি প্রকাশের ক্ষেত্রে সোশ্যাল মিডিয়া প্ল্যাটফর্মগুলি স্বচ্ছতা বজায় রাখবে।
- ভারতের ইন্টারনেট ও মোবাইল সংগঠনের মাধ্যমে নির্বাচন কমিশনের পক্ষ থেকে পাওয়া বৈধ অনুরোধগুলির প্রেক্ষিতে সোশ্যাল মিডিয়া প্ল্যাটফর্মগুলি তাদের পরিষেবার অপব্যবহার রুখতে কি ব্যবস্থা নিয়েছে তা জানাবে।
- ‘স্বেচ্ছাকৃত আচরণ বিধি’র আওতায় যে সমস্ত পদক্ষেপ নেওয়া হবে, সেইসব ক্ষেত্রে সোশ্যাল মিডিয়া প্ল্যাটফর্ম এবং ভারতের ইন্টারনেট ও মোবাইল সংগঠন পারস্পরিক সমন্বয় বজায় রাখবে। এমনকি, সমগ্র নির্বাচন প্রক্রিয়ার সময় সোশ্যাল মিডিয়া প্ল্যাটফর্মগুলি ভারতের নির্বাচন কমিশনের সঙ্গে নিরন্তর যোগাযোগ বজায় রেখে চলবে।
CG/BD/DM
(Visitor Counter : 139
প্রধানমন্ত্রীরদপ্তর
অস্কার পুরস্কার জয়ে ‘নাটু নাটু’ দলের সব সদস্যকে প্রধানমন্ত্রীর অভিনন্দন
নয়াদিল্লি, ১৩ মার্চ, ২০২৩
প্রধানমন্ত্রী শ্রী নরেন্দ্র মোদী অস্কার পুরস্কার জয়ে ভারতীয় গীতিকার এম এম কিরাবানি, সুরকার চন্দ্রবোস এবং ‘নাটু নাটু’ দলের সব সদস্যকে অভিনন্দন জানিয়েছেন। ‘আরআরআর’ চলচ্চিত্রে ‘নাটু নাটু’ গানটি ব্যবহৃত হয়েছে। শ্রেষ্ঠ ‘অরিজিনাল সং’  বিভাগে এই পুরস্কার প্রাপ্তি।
অ্যাকাডেমির এক ট্যুইটের প্রত্যুত্তরে প্রধানমন্ত্রী বলেছেন :
“দুর্দান্ত ব্যাপার!
‘নাটু নাটু’র জনপ্রিয়তা সারা বিশ্বজুড়ে। এই গান আগামীদিনেও সকলে মনে রাখবেন। গুরুত্বপূর্ণ এই পুরস্কার প্রাপ্তির জন্য @mmkeeravaani, @boselyricist এবং ‘নাটু নাটু’ দলের সকল সদস্যকে অভিনন্দন জানাই।
ভারত আপ্লুত এবং গর্বিত। #Oscars”
(PG/CB/DM/
রাষ্ট্রপতিরসচিবালয়
বিশ্ব-ভারতীর বার্ষিক সমাবর্তনে রাষ্ট্রপতির ভাষণ
কলকাতা, ১১ নভেম্বর, ২০১৯
রাষ্ট্রপতি শ্রী রাম নাথ কোবিন্দ আজ  শান্তিনিকেতনে বিশ্ব-ভারতী বিশ্ববিদ্যালয়ের বার্ষিক সমাবর্তনে ভাষণ দেন।
রাষ্ট্রপতি তাঁর ভাষণে বলেন, আন্তর্জাতিক প্রেক্ষিতে ভারতের দৃষ্টিভঙ্গীর প্রতিফলন এই বিশ্ব-ভারতী। তিনি এই জায়গাটিকে ধারণার আতুরঘর হিসাবে গড়ে তুলেছিলেন। ভারতীয় ঐতিহ্যকে বজায় রেখেই সারা বিশ্বের সাংস্কৃতিক ধ্যানধারণাকে এই স্থান স্বাগত জানিয়েছিল। বিশ্ব-ভারতীর অনন্যতা আমাদের কাছে পুরস্কার-স্বরূপ এবং সারা বিশ্বের কাছে এই প্রতিষ্ঠানের জন্য আমরা গর্বিত। কবিগুরু রবীন্দ্রনাথ ঠাকুর এই জায়গায় তাঁর ভাবনাকে রূপ দেয়ার জন্য কাজ করে গেছেন। বিশ্ব-ভারতীর প্রাক্তনীরা বিভিন্ন জায়গায় তাঁদের প্রতিভার স্বাক্ষর রেখে গেছেন। ইন্দিরা গান্ধী, সত্যজিৎ রায় থেকে অমর্ত্য সেন এরা এই প্রতিষ্ঠানের প্রতিষ্ঠাতার স্বপ্নকেই শুধু বাস্তবায়িত করেননি, বিভিন্ন ক্ষেত্রে স্বাধীন ভারতকে এক অন্যমাত্রায় নিয়ে যেতে এরা নিজেদের অবদান রেখেছেন।
রাষ্ট্রপতি বলেন, বিশ্ব-ভারতী যখন প্রতিষ্ঠিত হয়েছিল, তখন তথাকথিত পুঁথিগত শিক্ষাদানের মরুভূমিতে, যেখানে শিক্ষার্থীদের যন্ত্রমানব তৈরি করা হ’ত, তার মধ্যে এই জায়গাটি ছিল একটি মরুদ্যান-স্বরূপ। এই মরুদ্যানে রবীন্দ্রনাথ আমাদের অন্তরাত্মার চাহিদাকে পূরণ করার শিক্ষা দিয়েছিলেন। এই লক্ষ্যে তিনি অনুভব করেছিলেন, দর্শন, সাহিত্য বা ইতিহাসের মতো বিষয় ছাত্রছাত্রীদের পড়ালেই চলবে না, সঙ্গীত, অঙ্কন ও চারুকলার মধ্য দিয়ে তাদের অন্তরাত্মাকে জাগ্রত করে তুলতে হবে। চাহিদা অনুযায়ী এখানে কৃষিবিদ্যা পড়ানোরও ব্যবস্থা ছিল। আর তাই শান্তির এই নিকেতন, শান্তিনিকেতনের পাশাপাশি, তিনি গ্রামীণ এলাকার পুনর্গঠন ও গ্রামোন্নয়নের জন্য শ্রীনিকেতনেও একটি কেন্দ্র গড়ে তুলেছিলেন, যার মাধ্যমে সমৃদ্ধির লক্ষ্যে পৌঁছনো যাবে।
CG/CB/SB
(Visitor Counter : 34
প্রধানমন্ত্রীরদপ্তর
প্রধানমন্ত্রীর সঙ্গে মহারাষ্ট্রের রাজ্যপালের সাক্ষাৎ
নয়াদিল্লি, ১০ এপ্রিল, ২০২৩
মহারাষ্ট্রের রাজ্যপাল শ্রী রমেশ বৈশ, প্রধানমন্ত্রী শ্রী নরেন্দ্র মোদীর সঙ্গে আজ সাক্ষাৎ করেছেন।
প্রধানমন্ত্রীর দপ্তর থেকে এক ট্যুইট বার্তায় জানানো হয়েছে;
“মহারাষ্ট্রের রাজ্যপাল শ্রী রমেশ বৈশ, প্রধানমন্ত্রী @narendramodi-র সঙ্গে সাক্ষাৎ করেছেন।”
PG/CB/NS
(
সামাজিকন্যায়ওক্ষমতায়নমন্ত্রক
পিছিয়ে পড়া , অনুন্নত সম্প্রদায়গুলির প্রতি যে কোন রকমের নির্যাতন বন্ধের ডাক দিলেন কেন্দ্রীয় প্রতিমন্ত্রী শ্রী রামদাস আটওয়ালে
কলকাতা, ২০ আগস্ট, ২০১৯
কেন্দ্রীয় সামাজিক ন্যায় ও ক্ষমতায়ন প্রতিমন্ত্রী শ্রী রামদাস আটওয়ালে আজ কলকাতার মার্চেন্টস চেম্বার অফ কমার্স এন্ড ইন্ডাস্ট্রিজ -তে আয়োজিত “ভারতে সামাজিক ন্যায় ও ক্ষমতায়নঃ অগ্রগতি ও ভবিষ্যৎ লক্ষ’ শীর্ষক এক আলোচনাচক্রে অংশ নেন। এর আগে এক সাংবাদিক সম্মেলনে মন্ত্রী বলেন প্রধানমন্ত্রী নরেন্দ্র মোদীর নেতৃত্বে কেন্দ্রীয় সরকার সমাজের দুর্বলতর শ্রেণী এবং তপশিলী জাতি, উপজাতি ও অন্যান্য অনগ্রসর শ্রেণীর ক্ষমতায়নের লক্ষে কাজ করে চলেছে। দলিত এবং পিছিয়ে পড়া শ্রেণীর প্রতি অবিচার, অত্যাচার প্রতিরোধে চেষ্টা চালিয়ে যাচ্ছে। মন্ত্রী জানান, ২০১৯-২০ সালে জাতীয় স্তরে দলিতদের প্রতি অত্যাচারের ঘটনার নিরিখে পশ্চিমবঙ্গের অবস্থা যথেষ্ট ভালো। তিনি বলেন সমাজে দলিত, সংখ্যালঘুদের প্রতি কোন রকমের অত্যাচার, নিপীড়নের ঘটনা ঘটলে তা কড়াভাবে মোকাবিলা করা হবে। শ্রী আটওয়ালেএই ধরণের ঘটনা বন্ধের জন্য দেশকে ঐক্যবদ্ধ হবার আহ্বান জানান। এই প্রসঙ্গে তিনি বাবাসাহেব ভীমরাও আম্বেদকর এবং তাঁর দর্শনের কথা উল্লেখ করেন। মন্ত্রী বলেন আম্বেদকরজি সবসময় অহিংসা ও সামাজিক বৈষম্যের বিরুদ্ধে সোচ্চার ছিলেন।
শ্রী আটওয়ালে বলেন গত ৫ বছর ধরে সরকার তপশিলী জাতি, উপজাতি এবং অন্যান্য শ্রেনীর মানুষদের উন্নতির লক্ষে কাজ করে চলেছে। কেন্দ্রের বিভিন্ন কর্মসূচীর আওতায় পশ্চিমবঙ্গে চার লক্ষ উনোষাট হাজার তপশিলী জাতিভুক্ত ছাত্রছাত্রী এবং তিনলক্ষ ষাটহাজার অন্যান্য অনগ্রসর শ্রেণীভুক্ত ছাত্রছাত্রী আর্থিক সহায়তা পেয়ে আসছেন। সরকার হাত দিয়ে আবর্জনা ও মল পরিষ্কার বন্ধ করতে দৃঢ় প্রতিজ্ঞ। এ জন্য যারা এই কাজ করেন, তাঁদের ছেলেমেয়েদের ভবিষ্যতে অন্য পেশায় যুক্ত করার উদ্দেশ্যে বিশেষ দক্ষতা উন্নয়ন কর্মসূচি হাতে নেওয়া হয়েছে। মন্ত্রী এই প্রসঙ্গে পশ্চিমবঙ্গে আন্তঃসম্প্রদায় বিবাহ বৃদ্ধির হারের প্রশংসা করেন। এর ফলে সামাজিক ঘৃণা এবং জাতপাতের সংঘাত দুর হবে। কেন্দ্রের বিভিন্ন জনকল্যাণমূলক প্রকল্প এ রাজ্যে চালু করার জন্য তিনি পশ্চিমবঙ্গ সরকারের সহযোগিতা চেয়েছেন।
শ্রী আটওয়ালে তপশিলী জাতি, উপজাতি, অন্যান্য অনগ্রসর শ্রেণী, ভিন্ন ভাবে সক্ষম এবং সংখ্যালঘুদের জন্য দেশজুড়ে চালু হওয়া নানা কর্মসূচির কথা বিস্তারিতভাবে জানান। তাঁর মন্ত্রক অনগ্রসর শ্রেণীর কল্যাণে যে সব জাতীয় ও আন্তর্জাতিক বৃত্তি, আবাসিক বিদ্যালয় ও হোস্টেল চালু করেছে, সে বিষয়ে সাংবাদিকদের বিশদে জানানো হয়। এছাড়া ভিন্নভাবে সক্ষম ও সাফাই কর্মীদের জন্য পেনশন, ব্যবসা ক্ষেত্রে উৎসাহ দেবার জন্য আর্থিক সংস্থান, দক্ষতা বিকাশ কর্মসূচির কথাও তিনি জানান।
CG/CB
(Visitor Counter : 217
ইস্পাতমন্ত্রক
কেন্দ্রীয় ইস্পাত মন্ত্রী রাষ্ট্রায়ত্ত সংস্থাগুলির ইস্পাত উৎপাদনের খরচ কম করার বিষয়টি পর্যালোচনা করেছেন; মানদণ্ডের উন্নয়নের মাধ্যমে খরচ কমানোর নির্দেশ দিয়েছেন
নতুন দিল্লি, ২১ সেপ্টেম্বর, ২০২১
কেন্দ্রীয় ইস্পাত মন্ত্রী শ্রী রাম চন্দ্র প্রসাদ সিংহের পৌরোহিত্য গত সন্ধ্যায় নতুন দিল্লিতে রাষ্ট্রায়ত্ত ইস্পাত সংস্থাগুলির কর্মকর্তাদের সঙ্গে এক বৈঠকে ইস্পাত উৎপাদনে খরচ কমানো এবং ভবিষ্যৎ কর্মপদ্ধতির পর্যালোচনার জন্য এক বৈঠক অনুষ্ঠিত হয়।
কেন্দ্রীয় মন্ত্রী, ইস্পাত উৎপাদন খরচকে প্রভাবিত করে এরকম মানদণ্ডগুলির ম্যাক্রো এবং মাইক্রো বিশ্লেষণ করার প্রয়োজনীয়তার ওপর গুরুত্বারোপ করেন। শ্রী সিং বৈঠকের নির্দেশ দেন যে, পরবর্তী ছয় মাসের মধ্যে মানদণ্ডের উন্নতির মাধ্যমে খরচ কমানোর লক্ষ্যে একটি রোডম্যাপ তৈরি করতে হবে এবং সেই সঙ্গে প্রয়োজনীয় ব্যবস্থা নিতে হবে।
বৈঠকে কেন্দ্রীয় মন্ত্রীকে অবগত করা হয় যে, কোকিং কয়লা, যার বেশির ভাগটাই আমদানি করতে হয় সেটিই ইস্পাত উৎপাদনের ক্ষেত্রে সবচেয়ে বড় খরচ হয়ে দাঁড়িয়েছে। কেন্দ্রীয় মন্ত্রী রাষ্ট্রায়ত্ত সংস্থাগুলিকে কোক- এর রেট কমানো, পালভারাইজড কোল ইনজেকশন বাড়ানোর পাশাপাশি 'পেলেটস' এর ব্যবহার বাড়ানোর ওপর গুরুত্ব দেন। ইস্পাত ড্যাশবোর্ড এর মাধ্যমে অর্থনৈতিক মানদণ্ডের মাসিক ভিত্তিতে পর্যবেক্ষণ করা হবে বলে স্থির হয়।
ইস্পাত কারখানা গুলির দক্ষতা এবং উৎপাদনশীলতা বৃদ্ধির বিষয়ে এ দিনের বৈঠকে আলোকপাত করা হয়। উৎপাদনশীলতা এবং দক্ষতা বৃদ্ধির ক্ষেত্রে যেসব মাপদন্ড গুলি রয়েছে যেমন, উৎপাদনশীলতা, নির্দিষ্ট শক্তির খরচ, জলের খরচ, কার্বন ডাই-অক্সাইড নির্গমনের তীব্রতা প্রভৃতি বিষয়ে পর্যালোচনা করা হয়।
দক্ষতা এবং উৎপাদনশীলতা বৃদ্ধির পাশাপাশি ভারত এবং বিশ্বের মানদণ্ড অনুযায়ী ইস্পাত কারখানা ও খনি গুলির উৎপাদন খরচ কিভাবে কমানো যায় সে বিষয়ে সবিস্তারে আলোচনা করা হয়।
CG/ SB
(Visitor Counter : 125